Document ID: 31996D0744

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 σχετικά με τη σταδιακή περάτωση των δραστηριοτήτων της Ευρωπαϊκής Ένωσης στο Μοστάρ (96/744/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο Ι.3,
την κοινή δράση 96/442/ΚΕΠΠΑ (1) που υιοθετήθηκε από το Συμβούλιο στις 15 Ιουλίου 1996, η οποία άρχισε να ισχύει στις 5 Αυγούστου 1996 (2) και λήγει στις 31 Δεκεμβρίου 1996,
Εκτιμώντας:
ότι ο Ανώτατος Εκπρόσωπος αποφάσισε να εγκαταστήσει Γραφείο στο Μοστάρ 7
ότι για την τεχνική περάτωση των δραστηριοτήτων, βάσει της εν λόγω κοινής δράσης, επιβάλλεται να παραμείνει στο Μοστάρ, ως οπισθοφυλακή, ολιγάριθμο προσωπικό του Γραφείου του Ειδικού Απεσταλμένου στο Μοστάρ (OSEM) 7
ότι οι τοπικοί φορείς επιβεβαίωσαν ότι στην οπισθοφυλακή θα εφαρμόζονται οι ίδιοι όροι περί προνομίων και ασυλιών που προβλέπονται στο Μνημόνιο Συμφωνίας το οποίο υπογράφηκε στη Γενεύη, στις 5 Ιουλίου 1994,
ΑΠΟΦΑΣΙΖΕΙ:
Άρθρο 1
1. Προκειμένου να εξασφαλιστεί η σταδιακή περάτωση των δραστηριοτήτων της Ευρωπαϊκής Ένωσης δυνάμει της κοινής δράσης 96/442/ΚΕΠΠΑ, παραμένει στο Μοστάρ οπισθοφυλακή αποτελούμενη από ολιγάριθμο προσωπικό. Τα καθήκοντα της οπισθοφυλακής είναι τεχνικής φύσης. Θα ολοκληρώσει, το ταχύτερο δυνατό, τα υφιστάμενα σχέδια και θα λάβει όλα τα αναγκαία μέτρα για την εκκαθάριση των χρηματοοικονομικών δοσοληψιών.
2. Η κα Maria Beccarelli διορίζεται επικεφαλής της οπισθοφυλακής που θα ενεργεί υπό την Προεδρία σε συνεργασία με την Επιτροπή και, ανάλογα με την περίπτωση, κατόπιν συνεννοήσεως με το Γραφείο του Ανωτάτου Εκπροσώπου.
Άρθρο 2
Η οπισθοφυλακή αποτελείται κατά μέγιστο όριο από 9μελές αλλοδαπό και 34μελές εντόπιο προσωπικό που θα μειώνεται σταδιακά με την περάτωση των σχεδίων. Οι υπηρεσίες αυτού του προσωπικού θα παρέχονται επί της ίδιας βάσης όπως και κατά την περίοδο ισχύος της κοινής δράσης 96/442/ΚΕΠΠΑ.
Άρθρο 3
1. Όλα τα στοιχεία του ενεργητικού και του παθητικού του OSEM μεταβιβάζονται στην οπισθοφυλακή με τη λήξη της κοινής δράσης 96/442/ΚΕΠΠΑ, η δε διαχείρισή τους πραγματοποιείται σύμφωνα με τα καθήκοντα που ορίζονται στο άρθρο 1 και τις κοινοτικές δημοσιονομικές διαδικασίες και κανόνες. Όταν ολοκληρωθούν οι πληρωμές για εκκρεμούντα σχέδια, η επικεφαλής της οπισθοφυλακής, σε συμφωνία με την Επιτροπή, θα κλείσει τα βιβλία και θα διαθέσει τα υπόλοιπα στοιχεία του ενεργητικού.
2. Η επικεφαλής θα καταρτίσει πλήρη ισολογισμό τον οποίο θα υποβάλει στην Επιτροπή η οποία, με τη σειρά της, θα ενημερώσει το Συμβούλιο επ' αυτού. Στη συνέχεια, η Επιτροπή θα αναλάβει τις τυχόν εκκρεμούσες υποχρεώσεις.
Άρθρο 4
Μετά την ολοκλήρωση ή τον τερματισμό της εντολής της οπισθοφυλακής, το μητρώο και τα αρχεία της διοίκησης του Μοστάρ από την Ευρωπαϊκή Ένωση (ΔΜΕΕ), του OSEM και της οπισθοφυλακής θα κατατεθούν στη Γενική Γραμματεία του Συμβουλίου της Ευρωπαϊκής Ένωσης.
Άρθρο 5
Η παρούσα απόφαση αρχίζει να ισχύει την 1η Ιανουαρίου 1997, λήγει δε το συντομότερο δυνατόν και οπωσδήποτε πριν από τις 30 Απριλίου 1997.
Άρθρο 6
Η παρούσα απόφαση δημοσιεύεται στην Επίσημη Εφημερίδα.
Βρυξέλλες, 20 Δεκεμβρίου 1996.

Labels: 4
19
10
0
18
15